“Jerotika na moju knjigu” Jovana Sterije Popovića

Časopis “Serbski narodni list” pokrenuo je 1835. godine u Pešti srpski novinar i književnik Teodor Pavlović (1804-1854). Nakon prvog oglednog broja, objavljenog 1. jula 1835. godine, bez prekida je izlazio od 1837. do 1848, s prekidom 1836. godine. U pretposlednjem 51. broju treće godine izlaženje (1838) štampana je pesma našeg poznatog dramskog pisca i komediografa Jovana Sterije Popovića (Iоаннъ С. Поповичъ) naslovljena “Jerotika na moju knjigu”. “Єpotika na moю Kнъигу” Zlatna sreća za te cveta Ljubkosmešna knjigo moja, Ti ćeš vidit’ ona mesta, Gdi prebiva mila moja. Tebe ć’ Mila ljubko primit’! U angelske ruke njene, Tebe ć’ Mila možda smestit’ Gdi kucaju prsi nježne. Ti ćeš tajne uzdisaje Moje Mile dokučiti, Ah, da b’ moje uzdisaje Mogla samo Mila čuti. Kada Mila čelo smrači, Ti ćeš Milu tad’ tešiti, Kada lice razsumrači, Ti ćeš svedok verni biti. О, što nisam moja knjiga! Ja bi Dragu veselio, Njenu ruku poljubio, Kad’ bi bio moja knjiga. О, što nisam moja knjiga! Ja bi Miloj nežno pev’o, Žarke pesme Miloj spev’o, Što mog srca kaže knjiga. O, što nisam pesma moja! Ja b’ u čuvstvo mene slio, Suščestvom me obavio, Kao što želi Mila moja. O, što nisam knjiga moja! Ja bi dragoj predstavio, Kako b’ srećan onda bio, Kad’ bi Draga bila moja.